अमल ; हां, हां, जरुर ! मिगी परियें दे देसै दी चम्पा कलि ते सत्तें भ्राएं दी कत्थ औन्दी ऐ। मिगी इक बारी इत्थों निकलन देन, बस, अस दमैं घने जाड़े च उत्थे तगर चली जाचै जित्थें अग्गें तुगी रस्ता गै नेईं लब्बै ! जित्थें बूटे दी उच्ची टीसी पर ओ पंछी बैठा दा गान्दा ऐ जिसी उत्थें खाने गी मखीर थोई जन्दा ऐ। में उत्थें उस टाली पर चम्पा फुल्ल बनियै खिड़ी पौंग। तूं मेरे कन्ने कन्ने खिड़ने आली चमेली दी डोडी बनी जागी ?